Mitä riippuvuus on? Tohtori Gabor Maté
Opiaatit, kokaiini, mikä tahansa. Kaikki päihdekäytetyt aineet ovat kipulääkkeitä.
Osa niistä on varsinaisia kipulääkkeitä, mutta fyysisen ja emotionaalisen kivun
aiheuttama kärsimys koetaan samassa osassa aivojamme.
Emotionaalinen torjunta aktivoi saman alueen kuin veitsellä pistäminen.
Eckhart Tolle sanoo taitavasti, että riippuvuus alkaa kivusta ja loppuu kipuun.
Joten kaikki riippuvuudet ovat yrityksiä lievittää kipua.
Ensimmäinen kysymykseni ei koskaan ole miksi riippuvuus, vaan miksi kipu.
Vastaukseksi saat menetyksen kokemuksia ja traumoja.
Täällä Downtown Eastsidessä, vakavasti riippuvaisista
joka ikistä on haavoitettu syvälle.
Näillä kaduilla ei kävele yhtään naista, jota ei olisi seksuaalisesti hyväksikäytetty.
Mutta olipa riippuvuus seksiin, nettiin, ihmissuhteisiin, shoppailuun tai työhön,
kyseessä on aina yrityksestä paeta pahaa oloa.
Rolling Stonesin kitaristi Keith Richards, jolla oli vaikea heroiiniriippuvuus, sanoi:
"Kaikki se kiemurtelu ja vaiva, vain jotta välttäisimme itsemme muutamaksi tunniksi."
Miksi joku ei haluaisi olla itsensä?
Siksi että oleminen on liian ahdistavaa, liian kivuliasta.
En niinkään ole kiinnostunut perinnöllisyydestä tai valinnoista, pohjimmiltaan kyse on aina kivusta.
Tiibetiläinen kirja elämästä ja kuolemasta antaa upean ohjeen.
"Mitä ikinä teet, älä yritä paeta kipua vaan ole sen kanssa."
Koska juuri yritys paeta kipua tuottaa lisää kipua,
ja tämä on riippuvuuden luonne.
Mutta kuinka ihmiset voivat olla kipunsa kanssa?
Vain silloin, jos he aistivat myötätuntoa toisesta. Kuten eräs opettaja sanoo:
"Vain myötätunnon ollessa läsnä ihmiset sallivat itsensä nähdä totuuden."
Joten riippuvaiset ihmiset tarvitsevat myötätuntoa, joka sallii heidän
kohdata kipunsa ilman tarvetta paeta sitä.
Ja mitä pakoyrityksiin tulee, kuten toinen opettaja sanoo:
"Varmin keino helvettiin on yrittää paeta helvettiä."
Joten sinun täytyy kohdata kipusi, olla läsnä sille, mutta tarvitset siihen tukea.
Ja elämme yhteiskunnassa, joka tarjoaa nopeaa helpotusta, välitöntä nautintoa, harhautuksia.
Toisin sanoen elämme kulttuurissa, joka perustuu taloudellisesti ja psykologisesti sen varaan,
että ihmisiä ei tueta olemaan oman itsensä kanssa.
Tarjolla on aina nopea pakotie.
Tällaisessa yhteiskunnassa on hyvin vaikeaa hoitaa riippuvuuksia.
Oleellista on lopulta löytää tapa olla kivun kanssa,
jotta voisit oppia, mistä siinä todellisuudessa on kysymys.